El Bayern perd un titular per enfrontar-se al Barça - Esport3 - TV3 i Catalunya Ràdio
Kingsley Coman.
Un dels puntals atacants del Bayern de Munic, Kingsley Coman, es perdrà la visita del Barça a l'Allianz Arena del pròxim dimarts. L'entrenador del conjunt bavarès, Julian Nagelsmann, ha confirmat en la prèvia del partit de la Bundesliga que l'extrem francès s'ha lesionat a l'entrenament d'aquest divendres. "És una lesió muscular. Espero que només sigui un trencament de fibres", ha confessat el tècnic abans que el diagnòstic confirmés una lesió a l'isquiotibial. El comunicat del club no ha especificat el temps de recuperació.
?? Muskelfaserriss - Kingsley Coman fällt vorerst aus. ?#FCBayern #MiaSanMia
Per al duel de Champions entre els dos equips que encapçalen el grup C, el relleu de Coman, que s'havia consolidat a l'onze titular, podria ser Serge Gnabry. L'internacional alemany, amb problemes físics darrerament, pot tenir la primera oportunitat aquest cap de setmana contra l'Stuttgart. Una cita en què, malgrat que Nagelsmann ha anunciat rotacions, els muniquesos no es poden permetre una tercera ensopegada. Seria la tercera després de dos empats.
* Dades de les últimes 24h
* Dades de les últimes 48h